Մասնավորապես` թեև Արթուր Կարապետյանը մեղադրվում է Խաչիկ Գևորգյանին հանցագործության կատարման հարցում օժանդակելու մեջ, Կարապետյանին շատ ավելի շուտ է մեղադրանք առաջադրվել, քան Խաչիկ Գևորգյանին: Այսինքն՝ նախաքննություն իրականացնող մարմինը, դեռևս հիմնավորված չհամարելով որ հանցագործություն է տեղի ունեցել, Կարապետյանին մեղադրել է դրան օժանդակելու մեջ: Կարապետյանին մեղադրանք առաջադրելուց ամիսներ անց միայն Խաչիկ Գևորգյանը գործով ներգրավվել է որպես մեղադրյալ, նրա նկատմամբ հետախուզում է հայտարարվել և որպես խափանման միջոց ընտրվել չհեռանալու մասին ստորագրությունը: